Његов први успех на међународној сцени у сениорској конкуренцији долази за мање од две године касније, од првог успеха у јуниорској конкуренцији, на претечи светских дворанских првентава Светским играма у дворани 1985. у Паризу, где је освојио титулу на 400 м са 45,60 најбољим светским резултатом у затвореном простору испред Енглеза Тода Бенета. Исте године 22. јуна, током меча између Источне Немачке и СССР уз победу поставио је нови лични рекорд 44,62 и био на челу светске ранг листе за 1985. у тој дисциплини. Сутрадан на истом мечу доприноси победи штафете 4 х 400 м у саставу Франк Меллер, Матијас Шерзинг, Јенс Карловиц и Шенлебе и обарању националног рекорда 2:59,86, који је био и најбољи светски резултат за 1985. године . Национални рекорд у трци штафета, још увек је актуелан На Атлетском митингу у Цириху победио је Американца Мајкла Френкса. Крајем сезоне на Светском купу нација, у Канбери Мајкл Френкс му се реванширао победивши га резултатом 44,47, што га је потиснуло на друго место светске рамг листи за ту годину.